Apirilak 28, lanean bizitza eta osasuna defendatzeko eguna — ELA Sindikatua\nApirilak 28, lanean bizitza eta osasuna defendatzeko eguna\nApirilak 28, lanean bizitza eta osasuna defendatzeko eguna ELA-LAB-ESK-STEILAS-EHNE-HIRU eta CGT sindikatuak Nafarroako lantoki eta etxeetan mobilizatu dira, COVID-19ak eragindako osasun-krisiak eta alarma-egoerak baldintzatutako jardunaldian. https://www.ela.eus/eu/nafarroa/albisteak/apirilak-28-lanean-bizitza-eta-osasuna-defendatzeko-eguna https://www.ela.eus/eu/nafarroa/albisteak/apirilak-28-lanean-bizitza-eta-osasuna-defendatzeko-eguna/@@download/image/a28.jpg\nELA-LAB-ESK-STEILAS-EHNE-HIRU eta CGT sindikatuak Nafarroako lantoki eta etxeetan mobilizatu dira, COVID-19ak eragindako osasun-krisiak eta alarma-egoerak baldintzatutako jardunaldian.\nApirilaren 28a laneko segurtasun eta osasunaren nazioarteko eguna da, eta baita lanaren ondorioz hildakoak aldarrikatu, mobilizatu eta oroitzeko eguna ere. Hala ere, gaur egungo osasun-krisiak baldintzatuta, aurten, lehenik eta behin, beharrezkoak diren segurtasun-neurriak hartu gabe COVID-19arekin kutsatzeko arriskuan lan egiten duten pertsona guztien egoera salatu behar dugu, eta txalo zaparrada gisako aitorpen sozialetik haien lan-baldintzak hobetzera igarotzeko garaia dela exijitu.\nEgungo egoeran ere ezin ditugu alde batera utzi urtarrilaren 30eko greba orokorrean milaka pertsonak egindako aldarrikapenak, bizitza eta osasuna kapitalaren aurretik lehenesteko politika publikoak aldatzea helburu dutenak. Ildo horretan, gaur egungo egoerak agerian utzi du osasun eta sozio-sanitario sektoreetan, elikaduran eta garbiketan lan egiten duten pertsonen prekarietatea, horiek guztiak feminizatuta eta pribatizatuta daudenak, eta behin-behinekotasun, kontratazio partzial eta txandakatze-indize altuengatik babesgabetasun handia jasaten dutenak, bai eta besteen artean, garraioan eta banaketan lan egiten duten pertsonenena ere, prekarietatea eta errekonozimendu falta hori ere jasaten baitute.\nHorrez gain, salatu egin behar dugu Nafarroako biztanleak konfinatzeak funtsezkoak ez diren sektoreetan lan egitera joateko betebeharrarekin dakarren kontraesana. Erabateko gaitzespena agertzen dugu patronalaren eta Nafarroako Gobernuaren arteko adostasunaren aurrean, funtsezkoak ez diren jarduerak geldiaraztearen aurka agertu eta jarduerari berriro ekiteko malgutasuna eskatu dutenean, baita adituen irizpideen aurka ere.\nBestalde, erabat bateraezinak dira konfinamendua kontrolatzeko ezarritako polizia eta militarren presentzia, 3.000 pertsona baino gehiagori isunak ezarriz, eta ikuskapen-baliabide eskasiarengatik, COVID-19ren aurkako segurtasun-neurriak ez betetzeagatik orain arte Nafarroan enpresarik ez zigortu izana. Beharrezkoa da NOPLOIren baliabideak eta lan-ikuskaritza berehala parekatzea Europar Batasuneko batez bestekoarekin, eta Nafarroako Gobernuak behingoz lan eta osasun agintaritza gisa jardutea.\nEtorkizunari begira, banketxeak erreskatatu eta desberdintasunak areagotu zituen aurreko krisi ekonomikotik ondorioak atera behar ditugu, kapitalaren eta bizitzaren arteko gatazkari era kolektiboan aurre egin behar diogu, eta gizarte-mobilizazioa bultzatu behar dugu, osasunean eta zaintzan kalitatezko zerbitzu publikoak eskatzeko, langileen segurtasuna eta osasuna beste guztiaren aurretik jartzeko, eta elkarrizketa sozialeko politika ez-eraginkorrekin apurtzeko.\nHorregatik, apirilaren 28 honetan ELA-LAB-ESK-STEILAS-EHNE-HIRU-CGT sindikatuok Nafarroako lantokietan eta etxeetan mobilizatu gara, enpresetan segurtasun-neurriak errespetatuko dituzten protestak sustatuz eta zabalduz, eta etxe eta balkoietan krespoi beltzak jarriz.


IPARLA, autodeterminazioa vs erabakitzeko eskubidea • ZUZEU\nInork azaldu diezadake 1512 hartatik pasa diren 500 urte hauetan noiz utzi zion Espainiak gure herriarekiko estatu okupatzaile bat izateari? Noiz pasa zen sasi demokrazia / demokrazia defizitario / gureak diren eskumenak transferitzen ez dituen estatu / gure herritarren aurka tortura erabiltzen duen estatu / gure eskubideak zibilak aitortzen ez dituen estatu / …nahi adina adjektibo ezkorrez apainduriko estatu, baina azken finean gurea bezala aitortzen dugun estatu bat izatera? Noiz eman zen momentu magiko hori? Noiz azaldu du gure herriak beste herri horretako parte izateko nahia? Nik dakidala inoiz ez! Beraz, bada garaia behingoz gauzei bere izenez deitzen hastekoa. Espainia biolentziaren bitartez gure estatua bahiturik mantentzen duen estatu inperialista bat da. Bost mende pasako ziren bai, belaunaldi pila bat, baina egoera hori ez da inoiz aldatu. Lehen aipatu ditudan eta egunero “gure politikoen“ ahotan entzun ditzakegun definizio horiek denek, okupazio egoera bat estaltzen dute, arazoa askoz txikiagoa balitz bezala tratatuz. Estatu batek zurea konkistatu duenean, zure erakundeak suntsitu eta bereak inposatzen dizkizunean, eta bere indar militarrak bertan mantentzen dituenean, arazoa, Estatu okupatzaile baten eta okupatuta dagoen beste Estatu baten artekoa da. Beste termino batzuk erabiliz, elkarbizitza demokratiko baketsu bat lortu nahi izatea, arazo hori mozorrotzea besterik ez da.\nBaina nork du estatu inperialista hori aurrean? Nortzuk gara gure herria? Hara hor gure beste gabezia ideologiko garrantzitsu bat isladatzen duen galdera. Inork zalantzarik izango al luke 1513an nor zen gure herrikoa eta nor ez bereizteko? Konkistatzaileek eurek idatzita utzi bezela “herriak erre ziren, ehunka nafarrek alde egin zuen, emakumeak bortxatu zituzten, ondasunak konfiskatu zituzten, erbesteratzeak izan ziren, exekuzioak …”. Euskaldunon odola erruz isuri ostean sartu ziren haiek gutartzat hartuko al zituzten gure arbasoek, lurralde honetan bertan bizi edo lan egite hutsagatik? Inork izango zuen zalantzarik? Ez dut uste…\n(http://iparla.wordpress.com/eus/ -etik hartua)\nArgiago esateko, alderdi politiko abertzale guztiek:\n1.- Autodeterminazioa nola gauzatu ez dakitela onartzen dute.\n2.- Ezin diote hori herriari esan.\n3.- Etsaiak onartu dezakeen termino bat asmatzen dute*\n4.- Herriari sinestarazten diote, asmatutako hori, berak lortu nahi duena dela. Gauza bera baina beste izen batekin.\nBeraz, edo ez dute mailarik herri hau politikoki gidatzeko (borondate onenarekin aritu arren) edo herria engainatzen ari dira, etsaiarekin kolaboratuz (fede txarrez). Eta ez dakit bitako zein aukerak sortzen didan ikara handiagoa…\n*Konfirmazioa bideo honetako 17:50 minutuan\nautodeterminazioa, erabakitzeko eskubidea, IPARLA\n16 pentsamendu “IPARLA, autodeterminazioa vs erabakitzeko eskubidea”-ri buruz\nGari Garaialde 2012-02-27 13:57\nEz dut uste bideo hortako 17:50 mintuan Joseba Ariznabarretaren ustea ez den beste ezer konfirmatzen denik. Badakit berak ezberdin ikusten dituela bi terminoak, baina horrek ez du ezberdinak direnik konfirmatzen.\nAinhoaletamendia 2012-02-27 15:27\nArrazoi duzu, bideo horrek ez du konfirmatzen. Baina berdinak al dira? Zuk zer uste duzu? Berdinak badira zergatik asmatu beste izen bat? Bideoak erabakitzeko eskubidea asmaturiko kontzeptua dela konfirmatzen duela onartuko didazu bederen…(30:30 minutua)\nAtzoko Berriak (zure argazki eta guzi) zekarren elkarrizketan Pernando Barrenak zioen, nazio akordio estrategiko bat egitea dutela helburu. Akordio horren barruan kontsideratzen zuen Alternatiba alderdia ere, eta “ezkerreko eskaintza abertzale, subiranista, independentista” bezala definitzen zuen.\nBideoan Joseba Permachek onartu beharra du subiranista eta independentista ez direla gauza bera, eta Amaiur ez dela independentista, Alternatiba ez delako independentista, subiranista baizik. Beraz, Amaiur subiranista bada Alternatiba ere koalizioan dagoelako Pernando Barrena oker dabil, ala?\nNire konklusioa: edo ez dakite zer esaten duten, edo ez dute nahi jakiterik zer den egiten ari direna…\nGari Garaialde 2012-02-27 18:25\nNik ez dut bi kontzeptuen arteko ezberdintasunik ikusten. Autodeterminazio eskubidea, aldarrikatzen denean, Euskal Herriak bere burua gura duen moduan antolatu dezan erabakitzeko eskubidea duela aldarrikatzen dela ulertu izan dut nik, eta erabakitzeko eskubideaz, herri honek nahi duen moduan antolatzeko erabakitzeko eskubidea duela. Beraz gauza bera bezala ikusten ditut nik.\nBeste zerbait da Independentzia eta erabakitzeko eskubidea edo autodeterminazioa alderatzea, zeren autodeterminatzeak, ingalaterraren kolonia izatea erabakitzera eraman gaitzake, eta hori ez da independentzia.\nSubiranista eta Independentista ez direla gauza bera? noski ezetz, baina independentistak subiranistak direla uste dut nik, herri subirano batek nahi duen bezala antolatzeko eskubidetik datorrelako independiente izateko nahia. Autonomistak ere ez dira independentista, baina subiranistak izan daitezke, herri subirano bezala Espainiako autonomia edo Zinbaweko kolonia izatea erabakitzeko eskubidea dutela ulertu eta kolonia izateko, federazio bat antolatzeko edo nahi duten bezala antolatzeko eskubidea dutela onartzen badute.\nZer da zuretzat autodeterminazioa? eta erabakitzeko eskubidea? Subiranismoa?\nOrain, Ezker Abertzalea, Amaiur, Bildu eta entramado guzi horren estrategiaz bazabiltza, debatea beste bat da, eta Amaiurren ildoa zuzena den ala ez litzatteke galdera.\nHala ere, debate hortan sartzekotan, ahaztu ezinezko mugarri batzuk daudela iruditzen zait\nHerri Batasuna ez da esistitzen (badakigu denak zergatik) eta ezker abertzaleak (ez zait batere gustatzen alderdi konkretu bateko jendeari bakarrik jartzea “etiketa” hori, nik uste zerbait zabalagoa beharko lukeela, baina esan dut, HB ez dago eta ezin HBkoak esan) ez du alderdirik. Sortu, sektore horren alderdia izateko jaio da, baina oraindik ez denez legezko, ezin du diskurtso propiorik eduki. Bildu eta Amaiur bi koalizio dira, helburuei uko egin gabe (independentzia) helburu horiengana hurbiltzen joateko lagungarriak izan daitezken aliantzak (autodeterministak, subiranistak, erabakitzeko eskubidearen aldekoak…) egiteko aukerak ikusita elkartu direnak.\nBarrena ez dabil Amaiurri buruz (ondo irakurri testua), baina akordio estrategiko haietan (EAkin bat egin zuen eta Alternatibarekin bestea) onartutakoa konkretuki zein den jakin nahi baduzu, jo akordio haiek irakurtzera, eta ez Pernandok Berrian emandako elkarrizketara.\nNik argitu dizut, orain zuri tokatzen zaizu: Zer da autodeterminazioa? eta erabakitzeko eskubidea? eta Subiranismoa?\niñaki 2012-02-27 22:17\nHerri batek autodeterminazio eskubidea berezkoa du. Bere etorkizuna libreki erabakitzeko, eta ez une jakin batean bakarrik, etengabean baizik.\nGuk ez dugu beste herri baten erabakietan sartzeko zilegitasunik eta munduko beste herriek ere ez dute zer esanik gure autodeterminazio eskubideari buruz. Horretarako herri horrek bere burua defendatzeko eskubidea aldarrikatu behar du. Ez dago autodeterminazio eskubiderik ,defentsarako eskubiderik gabe.\nOrain saldu nahi digutena, uste dut beste kontu bat dela : Espainia sistema demokratikoa da eta gure erabakitzeko eskubidea onartu dezake konbentzitzen baditugu.\nHortaz, ez gara herri bat ( edo behintzat ez dugu beste herrien pareko eskubideak merezi). Hemendik aurrera onartu beharko dugu espainolek “gure” erabakitzeko eskubideari buruz erabakitzen dutena.Baina, nola gauzatu libreki herri baten erabakia beste batek menperatua badu ? Ezin da. Hori ez da erabakitzeko eskubidea hori umeak engainatzeko modua izan daiteke, baina ez bere askatasuna berreskuratzeko ahaleginean ari den herri serio bat desbideratzeko adinako jokaldia. Erabakitzeko eskubidearen jabe izateko, herri batek bere Estatua eraiki (edo berreraiki) behar du. Nola ulertu daiteke askatasun nazionalik gabeko egoera “demokratiko” bat? Ba hori da erabakitzeko eskubidearekin sinetsarazi nahi digutena:independentziarik gabe, egoera demokratiko batera iritsi gaitezkela.\nEta hori etsaiaren estrategia zela uste nuen.\nGari Garaialde 2012-02-28 00:22\n“Baina, nola gauzatu libreki herri baten erabakia beste batek menperatua badu ?” Nik ere galdera bera egiten diot neure buruari, Iñaki, baina ez dut uste autodeterminazioa eskatzeak edo zuzenean independentzia aldarrikatzeak ataka hortatik aterako gaituenik, ze Espainiak eta Frantziak ez badigute onartzen, beraien indar harmatuekin galeraztzen badigute, zer bide dugu?\nIndependiente izateko aukera borroka politikoz edo borroka harmatuz bilatu dezakegu, ados, baina horrek ez du esan nahi erabakitzeko eskubidea eta autodeterminazioa ez direnik gauza bera.\nZergatik ez gara autodeterminatu orain arte, eskubide hori berezkoa badugu?\nBere askatasuna berreskuratzeko ahaleginean ari den herri serio bat desbideratzeko intentzioz arabiltzen da “erabakitzeko eskubidea”, autodeterminazioaren ordez?\n“hori da erabakitzeko eskubidearekin sinetsarazi nahi digutena:independentziarik gabe, egoera demokratiko batera iritsi gaitezkela” hori zuk nondik atera duzu?\nOrain 25 urteko etrategiatik gaur egungora dagoen alde nagusia, Independentzia lortzeko borroka harmatua alde batera utzi eta borroka politiko hutsez lortzeko ahalegina dela iruditzen zait niri.\nAinhoaletamendia 2012-02-28 09:52\nIñakik aurrea hartu dit eta nik egingo nukeena baino hobeto azaldu dizu kontzeptuen esanahia. Hala ere, zure azkeneko iruzkina ikusirik beste kontzeptu baten definizioa kopiatuko dut.\nZuk borroka politikoa diozunean, etsaiak, indarraren monopolioaren jabe delarik, eta monopolio hori mantentzeko asmoz (ez ahaztu inoiz hori) jarritako erakunde eta hauteskundeetan parte hartzeaz ari zarela ulertzen dut. Hau dena herri gisa dugun indarrari eta defentsa eskubideari aurrez uko eginda. Nik ez dut hori borroka politiko bezala ulertzen. Politika indarrarekin, biolentziarekin estuki lotuta dago. Niri asko gustatzen zaidan definizio bat jarri dizut, baina zientzia politikoko edozein manualera jo dezakezu hori horrela dela konprobatzeko.\nMikel 2012-02-28 11:39\nHonela diozu Gari:\n“Baina, nola gauzatu libreki herri baten erabakia beste batek menperatua badu ?”\n“baina horrek ez du esan nahi erabakitzeko eskubidea eta autodeterminazioa ez direnik gauza bera”.\nAutodeterminazio eskubideak, herri guztien eskubide bat izanik, berez eta derrigorrez eskatzen du erakunde propio bat, gobernu bat, Estatu bat, aurretik izatea, hau da, egoera demokratiko batean jokatzea, askatasunean jokatzea. Estatu horrek bere konstituzioa onartuko du, Estatu horretako hiritarrak zeintzuk diren definituko duena, beti. Estatu propio horrek deituko du – autodeterminazio aldarrikapena egin ondoren – erreferendum konfirmatzaile bat. Baina erreferendum horren baldintzak, errolda batez ere, berak ezarriko ditu. Eta herriak onartutako Estatu horrek erabakiko du, aurrerantzean, beste Estatuekiko harremana nolakoa behar duen izan.\nBeraz, autodeterminazio eskubidea, Espainiako Estatuaren legalitatetik kanpo gauzatzen den zerbait bezala ikusten dut nik. Espainiaren baimenik gabe egiten den zerbait bezala. Egia da, Espainiak ez duela hori gauzatzen utziko, besterik gabe. Baina gauzak horrela dira: menperatua eta bahituta dagoen Estatu batek ez du sekula bere askatasuna lortu ez eta lortuko ere Estatu bahitzailearen baimenarekin. Borroka guztiak dakarte sufrimendua. Baina Batasun Sovietarretik askatu ziren herriak ere, kasu batzuetan behintzat, izan zituzten sovietar kanoiak aurrean. Hala ere, lortu zuten beraien Estatu propioa.\n“Erabakitzeko eskubideak”, planteatzen ari den baldintzetan – Espainian ezinezkoa da “marko demokratiko” bat lortzea –, beti suposatzen du Espainiarekin negoziatzea. Ez da egoera demokratiko batean, beste Estatuek daukaten askatasun egoera berdinean, aldarrikatzen den eskubide bat. Ez da alde bakarreko erabaki bat. Bozketaren baldintzak, errolda batez ere, Estatu espainiarrak erabakiko lituzke. Eta horrela, beti izango gara galtzaile. Gogoratu nahi nizuke, datozen hauteskundeetarako, herri honetatik “derrigorrez” alde egindako “200.000” (gehiago izatea behar izanez gero, lasai asko “asmatu” eta “erantsiko” lituzkete) pertsonen botoa baliarazteko saioak entzuten ari direla dagoeneko; ikusiko dugu…\nGehien bat, hor ikusten dut nik bi eskubideen arteko desberdintasuna.\nAzkenik, bahituta dagoen Estatu batek ezin dio mesedez eskatu Estatu bahitzaileari, txintxo porta dadila, demokrata izan dadila. Hori ikuspegi moral edo etiko bati dagokio. Subjektu politikoak ez garen artean, objektuak baizik, beti dagokigu ikuspegi moral edo etiko horretan jokatzea. Subjektu politiko menperatzaileak dauka beti indarra eta erabakimena; beraz, beti egongo ginateke bere esanetara.\nSubjektu politiko bezala jokatu nahi badugu, besteen maila berdinean, ongi lideratutako herriaren indarraren bitartez soilik jokatu dezakegu, irabazi ala galdu. Hori da politikaren ikuspegia: arerioa behartzea egin nahi ez duena egitera. Ez dago beste aukerarik.\nBide batez, ba al du norbaitek konfirmatzerik ea Joseba Ariznabarretak, Koldo Mitxelenan hitzaldi bat emango duenik? Zerbait entzun dut eta. Hala bada, noiz eta zein ordutan izango da?\nGari Garaialde 2012-02-28 12:01\nOrdun, zeren zain gaude? Zer egin du ETAk 50 urtetan Espainiako estatuarekin negoziatu nahian? Zein da proposatzen duzuen bidea? Zergatik ez gara autodeterminatu oraindik?\nZergatik ez gara herri aske subirano eta independientea?!\nAh, Ainhoa, nik ere badakit politika indarkeria dela, zuk uste baino gertuago gaudela iruditzen zait, baina ekonomia egin nahi nuen, gutxiago idatzi. Borroka politikoa nioenean, jarduera armatu edo militarrik gabeko borroka esan nahi nuen (niri ere sortzen dizkit honek kontraesanak eta dudak). Laburbilduz ETAk bere jarduera alde batera utzi eta beste mota batetako borroka.\nGari Garaialde 2012-02-28 12:05\nPentsatu dezagun pixka bat debateak nola eraman behar ditugun hau bezalako gune batean, zeren nik ezin diot inorri galdetu “orduan zu ETAk jarraitzearen alde zaude?” edo “zer zabiltza Espainiaren interesan aurka atentatuak egitearen alde?” besteak egiazko erantzun bat emateko esperantzarekin, zeren erantzuteko aukeren %50 debekatuta dago eta legearekin arazoak izango lituzke. Beraz irakurri lerro artean.\nIzaro 2012-02-28 12:37\nHemen irakurritakoen ondoren, esango nuke, neurri haundi batean ezin dela esan herri hau autodeterminatu ez denik, ezta? Bizirik iritsi gara honaino, hala edo nola, eta ez diogu oraingoz uko egin gure Estatu propioari, okupatuta dugun horri, alegia. Beraz, hori izan da gure autodeterminazio ariketa, ezta? Nik behintzat hori horrela ulertu dut…Orain, helburua argi izanda horri forma eman eta martxan jartzeari ekin beharko genioke ditugun baliabide guztiak erabiliz, inoren baimenaren zain egon gabe…\nMikel, Joseba Ariznabarretaren hitzaldiari buruz galdetzen duzu. Bai, Donostian izango da, Koldo Mitxelenan, Martxoaren 15ean, arratsaldeko 19’00tan. Orreaga Iritzi Politikorako Taldeak antolatutako “500 urte estrategiarik gabe” hitzaldi zikloaren barruan. Hitzaldiaren izenburua: “Aro berria?”.\nPentsatzen dut web orri honetan ikusten ari geran eztabaidari buruzko gogoetak elkartrukatzeko espazio egokia izango dela.\nAinhoaletamendia 2012-02-28 12:54\nKaixo Gari, barkatu gaizki hartu baduzu nire komentarioa, ez zen nire helburua. Nik uste baino gertuago bagaude, hobe!\nProposatzen dugun bidea zein den galdetzen duzu? Tranpa pixka bat egitea barkatuko didazu, zein ez den bidea esango dizut.\n*1.000 lagun inguru sasira bidaltzea aurrez galdutako eta guztiz desproportzionaturiko gerra bat egitera ez da bidea. Presoak, erbesteratuak, hildakoak,..sufrimendua baino ez dakarkigu.\n*Beti etsaiak jotako musikaren inguruan dantzatzea ez da bidea. Estatua (besteena noski, bakarra balego bezala) zein ankerra den esatea eta ondoren erruki eske ez dakit zein eskubide errespetatu dezala eskatzea ez da bidea. Bizitza osoa oraindik askatasuna lortu ez duten herrien adibideetatik ikasi behar dugula esaten ematea, Quebec, Irlanda, Katalunia, Eskozia,…ez da bidea.\nBide berri bat behar dugu. Aro berri batean bagaude zergatik ekin bide zaharretatik?\nHoriek demostratu dute ez daramatela inora. Ez dakizula zein beste bide dagoen? izan zintzoa ordezkatzen duzun herri horrekin, esan ez dakizula, dimititu. Utzi bidea beste batzuei. Ez etorri orain etsaia estatu okupatzaile izatetik erabakitzeko eskubidea aitortuko digun demokrazia bat bilakatzea posible dela esanaz.\nMikel 2012-02-28 13:29\nMila esker Izaro. Han ikusiko dugu elkar.\nEta zuri, Gari, zeren zain gauden? Nik ez dakit zu zeren zain egongo zaren. Elkar hurbiltze bat proposatuko nizuke, gertu bagabiltza behintzat. Ni, dagoeneko proposatua dagoen bide berri baten inguruan jende gehiago biltzeko zain/lanean nabil, ez hala frogatu eta emaitzik eman ez duten bideak (orain bakarra)errepikatzearen zain. Espainiako legalitatetik kanpo antolatu behar da zerbait. Horrelako proposamena, aspalditik egina dago, nahiz eta ez dagoen zehazturik. Zehaztapen hori askoren artean egin beharreko bide bat da. Proposamen horren berri izan dutenek, ordea, zokoratu egin dute, ez ikusiarena egin dute. Baina gehiengoak ez du zertan beti arrazoia izan. Batez ere, emaitzarik lortu ez denean. Politika bat zuzena den edo okerra, emaitzak neurtzen dute. Oraindik emaitzik emateko, edo ez emateko, aukerarik izan ez duen bide bat frogatzea da zilegi, nire ustez.\nPaki Perez 2012-02-28 23:05\nMutturra sartuko dut eztabaida honetan, ahalik eta kontu handienaz. Alegia, txeraz-eta, jakin ondotxo baitakit azken sasoi hauetan sentimenduak puri-purian daudela herri honetan; eta batzuk ezin zoriontsuago edo baikorrago edo lasaiago gauden bitartean, beste batzuk kezkatuak edota dezepzionatuak edota oso minduak gaudela. Eta iruditzen zait urritik hona (lehenagotik ere agian) sabeletik jaiotako hainbat sentimenduek hasia dutela euren arrazionalizazio bidea, eta tesi politikoan bihurtzeko ahaleginetan dabiltzala ere. Horretan sartu gabe, dena den. Arrazoietan, sakoneko ezadostasunetan sartu gabe, niretzat ez baita tokia (besteak beste, Garik oso ondo azpimarratutakoarengatik: Herri honetan eztabaida publikoa gogorki kriminalizatua dagoela, alegia).\nAutodeterminazio eskubideari buruzko gogoeta hauen inguruan, niri oraintxu zendutako Txillardegi (erraldoia) datorkit gogora, eta sutsuki gomendatzen diot eskubide honen inguruan kezka duenari bere “Euskal Herria helburu” saiakeraren irakuketa. Autodeterminazio eskubidea gaur eta hemen gauzatzeko gakoak ematen zituen, estaturik GABEKO herri (nazio) honentzako (Autodeterminazio eskubidea –edo, nahi bada, bere kanpo alderdia, subiranotasunari lotutakoa, 1541 (XV) y 2625 (XXV) erresoluzioak– Estatu propiorik gabeko Nazioei dagokielako, preseski. Ez, hemen irakurri bezala, aurretik Estatu bat eratua dutenei! Hain zuzen, Nazio batek bere burua Estatu berri batean antolatu nahi badu, horretarako hartu beharreko erabaki guztiak hartu ahal ditzan).\nErabakitzeko eskubidea Autodeterminazio eskubidearen sinonimotzat hartu du ezker abertzaleak (ez orain, beti). Redukzionista dela? Autodeterminazioaz ari garenean prozesu batez ari garela, eta erabakitzeko eskubideaz ari garenean prozesu horren azken etapaz ari garela? Nik ez diet larritasunik ikusten izendapenei, ezta iruzurrik ere. Ber gauzaz ari gara.\nPorrot egin duten tresna, taktika, estrategia eta (azken aldian esatea modan dagoen gixan) ‘ibilbide orrien’ inguruan asko hitz egin genezake; izan ere, tamalez ez dago porrotean gureak baino eskarmentu handiagoa duen naziorik, desagertu diren nazioak kenduta noski, jakina.\nEta niri gogora datorkidana da, Txillardegiren hitzek praktikan herri honen hausnarketa, antolaketa eta lan gaitasuna behin baino gehiagotan topatu baitute, Udalbiltza deituriko proiektu bat, PNV delako alderdi batek saldua eta TOP delako epaitegi batek behin behinean ederki kriminalizatua.\nGalde diezaiegun geure buruei: Zertarako tresna zen Udalbiltza? Zertaz ari gara, nazio eraikuntzaz ari garenean?\nDeus gutxi dakit nik garaipenei buruz, egia da. Pentsatzen dudana zera da: Gerta zer gerta, sentitu zer sentitu, bat egin behar dugula, denok. Hortzak eta lerroak estutu, eta bakoitzak duen onenetik eskaini. Sikiera, kide guztiak etxera ekarri arte. Elkarrekin bat eginda bultzaz beharko baikaituzte, behar.\niñaki 2012-02-29 00:10\nSeguru nago denok bat etorriko garela, batasunaren garrantzia azpimarratzerakoan. Baina batasuna (benetakoa) bakarrik estrategia baten inguruan eman daiteke. Zoritxarrez herri honek gaur egun (Orreagakoek 500 urte aipatzen dute)ez du ez onik eta ez txarrik. Herri honek ez du independentzia berreskuratzeko inolako estrategiarik. Eta horrela gabiltza,… galduta.Agian iritsi da unea eskema zaharrei egiazko astindu bat emateko, eta bide berri emankor bat hasteko. Zentzu honetan, eskertzekoak dira artikulu egilearen lana eta intentzioa.\nPaki Perez 2012-02-29 13:03\nEz dut zalantzan jartzen artikulugilearen ez lana ezta intentzioa ere, inondik inora.\nDiodana da estrategia independentista egon badagoela. Areago: 500 urteotan ukan dugula, are eta areago: Ez dugula besterik izan buruan ez karlistadetan, ez 36ko gerran, ez egon diren gerra guztien denbora tarteetan, ezta ostera ere, independentziarekiko obsesioaz gain. Porrot egin dugu momentuz, bistan da. Egun, independentiston bilgune politikoa den ezker abertzaleak berea jarri du mahai gainean, eta harekiko izan ditzakegu nahi beste zalantza, kezka, ezadostasun: Eraginkorra ote den, egingarria ote den, serioa edo benetakoa ote den, nahi dena. Bide batez esango dizut nik nireak ere baditudala. Baina egon, badago. Kanariar uharteetan? Ez dago. Eskozian? Badago. Andaluzian? Ez dago. Hemen? Badago.\nEskema zaharrak ez dakit zeintzuk diren zehazki Iñaki, historiari begirada luzatu eta daudenik eta ahalegin, metodo, baliabide, ideia, egitasmo, tresna eta bultzada gehienak ikusten baititut, guztiak ez esatearren, herri honen (edo herri honen zati baten) nahi independentista, garaipen bihurtzeko: Gerrilla-gerraren bitartez agintea eskuratzearen saiakera; nazio zein nazioarteko aliantzen bitartekoa; masa borrokarena; guztien arteko konbinazioa gehi borroka ideologikoa, sabotajeak, propaganda, erresistentzia sasoiak zein ofentsibazkoak, desobedientzia esfortzuak, teorizazioak, nik zer dakit: Mahai baten inguruan jarri eta zientoka etapa, adibide eta ikasgai genituzke aztertzeko, ezta? Izan ere, garaipenaren gakoak garaileek eman ditzakete ematekotan, ez garaipenerako bide batean edo bestean xinixtuta ere, geure xinixmenak horretan, xinixmenetan baino oinarrituta ez daudela aitortu behar genukeenok. Ezker abertzaleak Eskozia, Irlanda edo Quebecera begiratzen badu, geure ataka berdinean dauden herri-nazioetara alegia, hori baino ez du islatzen: Jakin-mina; eskura genituzkeen tresnen esplorazioarekiko arreta. Deskolonizazio prozesuetan geure lupa kuba, Nikaragua, El Salvador edo Algerian ipini genuen bezalaxe. 90. hamarkadan geure kaleetan Estonia, Letonia eta Lituaniaren banderak jarri genituen bezala, oroitzen? Zorionak ematen genizkien.\nImanol Galfarsorori irakurri nion zera, ‘…Eta asko sentitzen dut baina politikak sinismena eskatzen du, fidelitatea… eta politikak sinismen horri, fidelitate horri doakion disziplina eskatzen du era berean, eta obedientzia eta antolakuntza… Politika, besteak beste, hori da eta besteak beste esaten dut politika biolentziaren kudeaketa ere badelako edo bestela ez da politika! Eta gero noski kritika intelektualaren eremua dago!’. Ez nituzke testuingurutik at aipatu nahi hitzok, batere gainera; adierazi nahi dudana zera da soilik: Piztu egiten garela, sutu ere bai, eta ederra deritzot, azken batean bizitzarekiko pasio bat nabarmentzen delako. Sinesmen gaitasun handia, geure ametsekiko! Diodan bakarra da ezin dugula horizontetik oinarri-oinarrizko egia hori galdu, alegia: Hemen eta zoritxarrez inork ez duela bere tesien balio infaliblea frogatu; hemen denok eskuartean duguna iritzi sorta bat baino ez dela.\nEta bien bitartean, eta guzti-guzti hau nire uste apaletan noski, bien bitartean seiehundik gora kide ditugula hiru bider hiru metroko leotz infektuetan, independentzia estrategia baten baitan euren onena emanda eta ematen, eta bi mila erbesteratu inguru, eta deportatu batzuk ere bai. Eta kritikak kritika, egin geniezaiekeen o.k.e.r.r.e.n.a geure indarrak barreiatzea litzatekeela. Oso-osorik eta sasoirik onenean beharko ditugulako, indar fisikook, indar intelektualok, eurak etxera ekartzeko.\nBesarkada handi batekin Iñaki!\niñaki 2012-02-29 21:52\nKartzelatik ateratako preso baten hitzak bere ongietorri ekitaldian : “kalean utzi naute baina ez naiz aske “.


Branding maisua: West Baden | Martech Zone\nBranding maisua: West Baden\nAzaroak larunbata 21, 2009 Igandea, urria 4, 2015 Adam Txiki\nNire senarra, Steve Nealy sormen zuzendari zoragarria eta talentu handikoa (lotsagabeko entxufea), eta egun batzuk igaro ditugu aste honetan Indiana hegoaldeko West Baden Springs hotel historikoan. Esan iezadazu honen haragian sartu baino lehen hotel honetatik eta gainerako tokietatik disko batera (edo are haratago) bizi bazara. Frantziako Lick Springs Resort eta ikusi ez baduzu (edo ikusi baduzu ere), bisita bat egin beharko zenuke. Ederra da.\nMerkaturatzaile eta marka estratega gisa, harrituta utzi ninduen arreta bere markari. Bi hotelek historia guztietako historiak dituzte, maila guztietako goi kargudunen bisitak barne, Estatu Batuetako presidenteak, 1900eko hamarkadaren hasieran jolasleku oparo honetara etorri zirenak. Berriki jatorrizko distira berreskuratu dute ez zuen xehetasunik gorde markako elementu historikoak azpimarratzerakoan bidaiari modernoen beharrei erantzuteko. Adibidez, West Baden Springs Hotel osoan haririk gabeko bidalketa orbanik gabekoa zen. Ez nuen odol pinta bat eman behar edo egunean 10 dolar eskaini saioa hasteko. Erabilera baldintzak adostu behar izan nituen behin eta nire MacBook Pro pozik zegoen behin eta berriz antzeman zuten eraikinean.\nOnena, nire markako estrategaren bihotza berotu egin zen etengabeko marka hartzea txanda bakoitzean bizi izan nuen. Harremanetan jarri ginen langile bakoitza markako enbaxadore ibiltaria zen. Bakoitzak historiaren zati txiki bat eskaini zuen eta pozik agertu zen guretzat, baita gustu handiz iradokizun osagarriak egin ere, itxuraz amaigabeak ziren gauza ugari galdu ez zitezen.\nOndo egindako marka hau lotzen zuten xehetasun ugari jarrai nitzake. Nire kontua da lan bikaina egiten ari direla beren markarekin, norberak eta zertarako balio duten sendotzeko txoko ukigarri eta ukiezin guztietan bilatzen. Ez zuten salmenta aurretik edo salmenta puntuan bakarrik egin. Saldu ondoren markarekin oparitu gintuzten ... beraiek prestatu ziren marketin birala, itzulketa erosketak eta bizitza osorako bezeroaren balio handiagoa. Badirudi ikasgai bat dagoela hor guztiok.\nLasai, sorginduta eta ahalik eta lehenbailehen itzultzeko prest irten nintzen. Marka ederra, West Baden Springs Hotela eta French Lick Springs Resort. Bravo!\nTags: brandinghotelmendebaldeko baden\nNov 28, 2009 7: 01 AM\nEskerrik asko hau partekatzeagatik. Duela urte batzuk, Cook Medical enpresan lan egin nuen Bloomington-en. Konpainiak West Baden-en ospatu zuen (eta hala suposatzen dute oraindik ere). Eraikina nabarmena da. Bisitatzen duzunean, ziurtatu zoruak eta lorategiak ere hartzen dituzula. Zalantzarik gabe, bidaia merezi du.


Deseskalatzeko eta berriro sartzeko prozesua. Ongi etorri kontrolik ezera - Telefónica Movistar | sindicato ESK sindikatua\n2020 irailak 28\nOporraldia igaro ondoren, eta deseskalatzeko eta lanpostuetara itzultzeko prozesu betean gaudenez, kezkatuta joaten gara batzuen eta besteen ikuskizunera; izan ere, mota guztietako batzordeen burbuiletatik eta dominak zintzilikatzeko karreratik, ahaztu egiten dute protokolo jakin batzuk probintzia-mailan gauzatzeak eguneroko bizitzan zapaltzen duen eremua benetan ezagutzen duenaren parte-hartzea eskatzen duela. Parte-hartze hori izan da, hain zuzen ere, Alde batera utzita, eta horren ondorioz, eguneroko asmo eta inprobisazioen karrusel batera joarazten gaitu.\nAzken atala duela gutxi bizi izan dugu. Eguna bai eta eguna behin betiko deseskalatzea irailaren 28an egingo zela iragarri ondoren (lan-taldeka aurrez aurre itzultzearekin batera), aurreko lanegunean, hilak 25, itzulera hori etenda geratzen dela jakinarazten da, oraingoz, egoerak hobera egin arte... edo argiztaturen bati egun horretan oina aldatuta jaikitzeagatik ematen zaion arte.\nESK-tik, joan-etorri horien aurrean... eta informazio eta datu gutxi gorabehera fidagarrien piloaren aurrean, hainbat kontu argitu nahi ditugu, gure planteamenduari buruzko zalantzarik egon ez dadin:\n- Ekainean jakinarazi genuenez, zure telelana borondatezkoa da oraindik, duela gutxi oro har ezarri den erregulazioa alde batera utzita, eta horrek ez dio eragiten baldintza horri. Aurrez aurreko lanpostura itzuli nahi baduzu, gogoratu eskubide osoa duzula, eta enpresaren erantzukizuna da berak ezarritako segurtasun-protokoloak betetzea.\nEz diegu uko egingo itzulera-eskaerei, bulegoetako langile-ehuneko jakin batzuk gainditzen direla argudiatuta. Enpresak "jenderik gabeko" bulego ugari ditu, eta behar den denboran gaitu daitezke...\nZalantzarik izanez gero, kontsulta ezazu esteka hau, bere garaian egoera horretan egonez gero nola jokatu behar duzun jakinarazteko:\nZure telelana borondatezkoa da oraindik\n- Telefonican ere abian jarri dira deseskalatzeko protokolo batzuk, teorian ondo landuta badaude ere, probintzietan aplikatzerakoan huts egiten ari direnak, batez ere sinatzaileen prepotentzia eta erantzukizun faltagatik; izan ere, CCOO eta UGT ez diren beste edozein parte-hartze zirrikitu ezabatzeko obsesioan, probintziako prebentzio-ordezkariek ezer ez margotzeaz arduratu dira.\nProzesu hauetan ESK dinamika hori aldatzen saiatu da, Lan Ikuskaritzetan salaketak jarriz, probintzietan parte hartzeko eskatuz eta enpresarekin ezohiko bilerak eginez, baina, tamalez, danbateko bat eman digute.\nOrain deitoratu behar dugu deseskalatzeko protokoloak modu horretan gauzatzen direla, batez ere hiriburuetatik urrun dauden bulegoetan, non zenbait seinaleztapenetarako koordinazioa, maskarak eta norbera babesteko ekipoak lortzeak distiratzen duten ez egoteagatik... garbiketa-ordutegien murrizketaz ez hitz egiteagatik, hain zuzen ere pandemiaren erdian murriztu baitira. Oso deigarria...\nLan-baldintzetan tentsioa mantentzeko beharra azpimarratzen jarraituko dugu, batez ere prebentzio-materialari dagokionez. Berriz diogu ezarritako segurtasun- eta osasun-arauak bete behar direla, urrutiko lanaren formularako ere bai. Formula hori, batez ere langile sentikortzat hartzen diren langileentzat, denboran luzatuko dela dirudien aukera bat da, eta osasun-arazo erantsiak sor ditzake prebentzio-baliabide egokirik ez izateagatik. Alde horretatik, telelana epe laburrera onura ekar dezakeen formula bada ere, egia da ez dela urrea dir-dir egiten duen guztia, bere garaian gai horri buruz argitaratu genuen monografikoan azaldu genizuen bezala.\nEsteka honetan klik eginda gogoratu dezakezu:\nEdozein zalantza izanez gero, kontsultatu.\n#las vidas en el centro


(Saki-ren ipui moldatu, eusharatu eta gidoiratua.\nLagunkh, ondo pasa ratua...)\nA.— Inguru industrial batetik hurbil txalet urbanizazio itxusia, zeregin gabeko emakumeek eguzki hartzeko zein auzoko agure anakroniko batek bere abereak botatzeko erabiltzen dituen landa batzukin.\n— Theophil Eshley intelektual esperpentizatuak zuhaitz baten ostetik kukuka bi behi intxaurrondo batzuren azpian bazkatzen dakuski; eta guk, ordea, bera, kaballetean eutsitako lienzo bat betetzen.\nKuadroari ikutuka eta begirada kuadrotik motibora etengabe aldatzen arituko da, unaka mingaina kanpoan ikusiko zaiolarik.\n— Behietatik bat etzanda, ase; besteak zutonik eta kopoka dirau.\n— Theophilek kuadrotik behiengana darabilen aurpegikuna "fastidio" keinu baten erakutsiko du azkenean.\n— Zutik zegoen behia zuhaizpetik alde egiten.\nB.— Bukatzear dagoen lienzo bat azken ikutuak hartzen pantaila betetzen, bertan behi bi intxaurrondo batenpean. Kamarak anguloa handitu eta (barrutik/kanpora) leiho batetik intxaurrondoa eta bi behiak harrapatuko ditu.\nKamara piskanaka kuadrora bueltatuko da.\nirratiko ahotsa beste askorekin nahatuko da, azkenerako surrumurru bat entzun gai.\n— Kuadro berbera eta surrumurrura.\nKamara anguloa zabaltzen joango da, erakusgela batetan kuadro aurrean txundituta dagoen jendea erakutsi arte.\nC.— Barruan. Erakusgela.\nKamarak Theophilen kuadroak aterako ditu panoramikaren bidez. Kamararen mogimendua jarraituz eta beti haren aurretik intelektual itxuradun agure bi obrak aztertzen bailebiltza eta admirazio keinuak batak besteari noizbehinka. Ahotsa: irratigile baten ahotsa, zeinak marrazkigilearen lanen berezitasunak goraipatuko dituen.\nD.— Barruan egunez. Theophil egongela alai eta lasai batetan.\nMezedora batetan kulunka ari da, musika bizia aurikularren bitartez entzuten, egunkari zabaldu bat eskuetan.\n—Atzekaldetik goitik hartuta: Theophilen burua, sorbalda eta periodiku osoa. Orri batzuk pasatzen ditu patxadaz.\nKamara egunkariko artikulo bateruntz hurbilduko da. Eraberean doinua isilduz joango da eta Theophilen ahotsak artikulua aditzera emango du (ahoa itxita eduki arren).\n— Thephilen keinu satisfetxoa laudorioak irakurtzerakoan. Denbora guztian bere buruarentzat ari dela oso inportantea da, beraz ahoa itxita daukala. Irakuketa arindu egiten du, interes gutxiko komentarioak gainetik irakurriz. Jarrera hori hartu bezain pronto ateko aldaba hotsa errepikatzen da, ateaz bestaldekoa urduri balego bezala. Theophilek aldemenera okertzen du begirada. Aurikularra kendu, ondoren, aulkitik jaiki eta ateraino doa.\n— Theophil atzeikara eta Adela (auzokoa) ate kanpokaldetik urduri.\nAdelak: zu, Theophil! Idi bat dago nire lorategian?\nTheophilek: (Zeri buruz hitzegin dion ia konturatu gabe) Idi bat? Ze motatakoa?\nAdelak: (Gogor) Nik zer dakit ba zein motatakoa den. (Azalpenetan hasteko gogorik gabe) Phss... idi bat da eta listo. Idi arrunta edo lorategikoa izateak ez nau kezkatzen, nire ardura lorategia bera da. (Pixkat etsita) Negurako konpondu berri eta tangillo honek atoan kakaztuko dit.\nTh.k: (Arazo hutsurik eman gabe), Nola sartu da lotategian?\nA.k: Atetik sartuko zen. Ez dut uste hesia eskaltzeko albidadea daudanik ezta ere haragi konzentratua anunziatu nahian areoplano batetik inork botako zuenik. Arazo larriena ez da nola sartu zen jakitea, baizik eta nola aterako dugun.\nT.k: (Kontraesanez betea) Ez du irtetzerik nahi?\nA.k: (Bere eskaraia justifikatzen) Hala balitz ez nintzateke zuregana etorriko. Bururatu zaidan lehenengoko gauza zu ganadu pintatzailea zarela eta margotzen dituzun gauzekin nolabait kidetua egongo zinela eta akaso laguntzeko moduan egongo zinela. (Zalantzari lekua utziz). Baliteke nire eritzia zuzena ez izatea baina tira.\nT.k: Esne behiak margotzen ditut, baina, andra, galduriko idien hila ez naiz egundo ibili. Behin edo birritan antzeko maniobraren bat ikusi dut pelikuletan, baina han zaldiak eta holakoak zituzten, eta, barrez, nork jakin pelikuletakoa norainoko den egia?\nA.k: Horrenbeste kopla!\nAdelak Theophili atzea eman eta lorategitik irtetzen ikusiko dugu.\nTheophil zalantza keinu batzuk egin ondoren, atzetik joango zafo erdi lasterka.\nA.— Kanpoan egunez. Adelaren lorategia.\nBiak lorategiko ate orteratxora heltzen dira. Theophilek harridura aurpegia.\n— Idi gorrixka ikaragarria bat hurbilen, pantaila gehiena betetzen, eta aldemen batetan, urrutiago, beste biak.\n— Theophil okotzpeko ileei igurtzi egiten, estrategia gertatzen balego bezela, denborak egoera deserosotu eta zera esan arte:\nT.k: Lore bat jaten ari da.\nA.k: (Garraztasunez) Oso zolia zara. Eh? Ez dago zuri eskapatuko zaizunik. Begira! Ahoan dauzkan bost lore eder hoeik... ensalada balitz bezala, tapa, barrura. Hobe letxugak erein banitu. Elkarri begira.\nT.k: Horreatio. Dozenerdi lore galtzeak ez du ezer suposatzen bizimodurako. Gauzak ikusterakoan irudimen apur bat behar da.\nA.k: Zuk hori errez esaten duzu artista ospetsua zarelako.\nT.k: (Poz barretxo baten atzetik) Hori, jakina, onartu egin behar dut, baina pentsa adibidez idi hau erle artean hazia zian dela eta, belar ordez, lorak jaten dituela eta jaten duen guzti hori ba... ezti eginda ateratzen dela.\nA.k: Bueno bueno eztabaida honekin idirik ez dugula aterako ziur izan. Theophilek pauso motx batzuk egiten ditu aurreruntz. Txaloak eta era guztietako zaratak ateratzen hasiko da idia uxatu guran. Idiak berdin jarraituko du, lore jaten.\nA.k: (Ironiaz betea) Antzeko zerbait gertatzen zaidanerako badakit norengana jo.\nT.k: Adarkadak hartzeko espuesto eta holakoak entzun behar.\nA.k: (Gogor) Gaur egungo gizonei zer falta zaizuen argi dago... (Ohiuz) Potroak. Lorategiaren alde batetan idia eta bestean Theophil idiari abartxoak jaurtitzen. Idiak Theophili begiratuko dio eta kopo bizkor batzuk jan ondoren lorategian gora abiatuko da trotean. Idia etxean sartuko da, Theophil desbideratzeko ahaleginetan ibili arre.\nB.— Barruan egunez. Egongelatxoa.\nidiak mahaitxo baten gaineko pitxarretik lorak hartu eta iruntzi egingo ditu. Theophilek guztia hurbiletik ikusten du baina idiaren mehatxu begirakuna batek beldur arazten du.\nA.k: Idia lorategitik ateratzeko eskatu nizun eta ez egongelan sartzea. Gainera, inguruan edukitzekotan, askoz hobeto dago lorategian.\nT.k: Ganadu gidatzea ez da nire espezialidadea. Eta oker ez banago uste dut lehenengotan esan nizula.\nA.k: Bai, badakit. Zure espezialidadea behi politdun kuadrotxo politak egitea da. Badaezpada ere, ez zenuke idi honen apunterik hartu nahiko?\n—Theophilek alde egiten du kementsu eta Adela aho zabalik geldituko da.\nA.k: (Erreakzionatzen duenean) nora zoaz?\nT.k: Beharrezkoaren bila.\nA.k: Beharrezkoa? Lazorik ez erabili gero, bestela borrokarik balego, agur nire gela. Theophilek atetik irten eta lorategia igarotzen ari dela —fundido bizkorra— Theophil lorategitik etxeruntz doala, pintura tresnak, taburete eta kaballetea erdi tatarrez dakartzala.\nAdelak ikusten duenean: ez didazu esango orain nire gela izorratzen ari den pizti hori margotzen hasi behar duzunik, ezta?\nT.k: (Lienza behar bezela kolokatzen dabilela) ideia zeurea izan zen.\nA.k: Debekatu egiten dizut. (Trumoien parte) Guztiz debekatzen dizut!!!\nT.k: Ez dakit ze aginpide eduki dezakezun arlo honetan. Idiaren jabetza nekez har dezakezu zure gain, ezta adopzioz ere.\nA.k: (Amorratuta) Badirudi ahaztu egin duzula nire egongelako lorak jaten dabilela.\nT.k: Parkatu andra, baina badirudi zuk ere ahaztu duzula pertsonek, eta batez ere gure kategoriakoek, ez luketela antzarrik egin behar.\nA.k: (Sutan) Gizon hau zoro galdua da.\nC.— Idiak lore guztiak eta liburu baten azala jan ondoren badirudi toki txiki hura utzi behar duela. Theophilek, animaliaren urduritasuna ikusita, huntza hosto batzuk jaurtiko dizkio pose berdintsuan iraun arazteko.\nT.k: Ez dut esakera gogoratzen. Zelan zen? "Hobe da belar afaria, amorroa dagoen tokian idi ase bat baino". Bueno... dena dela badirudi esakeraren ingrediente guztiak ditugula izenbururako.\nA. k: (Theophili) Udal liburutegira joango naiz eta poliziari deitzeko esango diet. —Etxetik urruntzen ari den bitartean— Hobe idiak erasoko bazintu, madarikatu horri. Zergaitik kristo ez dituzte etxeak hi halako putasemeak azpian harrapatzen.\nIdia etxetik joan eta Theophil ere berandutxoago. Etxea hutsik, telebista piztuta eta kanpokaldetik (leihotik) zaparro bat hari so.\nA.— Egunez kanpoan. Galeria baten ataria.\nJende ugari erakusgelara sartzen.\nJende multzo handia kuadro baten inguruan.\nEg. barruan. Kuadroa ("Idi bat egongela batetan udazken azkeneruntz") Fokoz kanpo buru batzuk, eskuak eta behatzak seinalatzen baleude bezela. Jendearen komentarioak.\nB.— Anguloa zabalduz joango da haragitegi bat erakutsi arte.\n— Barrutik kanpora. Egunez.\nAdela haragitegian sartzen da, ateari bultza eginda eta mandatu karrutxoa maldaz igo ondoren.\nHarakinak: (Bere lanetan, ostean Theophilek marraztutako kuadroa egutegi bateko ilustrazio gisa daukalarik) Egunon.\nA.k: (Egutegia ikusi orduko) Ederra dago eta.\nH.k: Bai horixe, gauden sasoirako txarragoak ezagutu ditugu (Egutegira begiratzen du)\nA.k: (Konturatzean eta bapateko amorruz) Txarragoak?\nHaragitegiko atso gorrak espina batetik: Txarra? Noizean behin etortzen diren abedeak kenduta hemen ez dago ezer txarrik gero!\nPantaila ilun momento batetan.\nTinbre hotsa: Din - doon.\nEgunez kanpoan. Theopilen etxeko atean (barrutik/kanpora)\nA.k: (Pastel bat eskuetan eta adiskidetasun sumakorrez)\nKaixo teo. Jakin dut kuadroaren barrera oso ona izan dela eta zoriontzera etortzea erabaki dut.\nT.k: (Besoetan duen katua ferekatzen) Uste nuen zu... (Geldiuna bat) ez zinela hain pozik egongo.\nA.k: Tira. Txotxolokeriak. Har zazu hau (eta pastela eskeintzen dio)\nEz da ezer baina bueno...\nT.k: (Bere katu maitea lurrean uzteko makurtzen delarik) Ez holakorik esan, akordua nahikoa da eta.\nTheophil makurtuta dagoela, bien toma bat egingo da Adelaren keinu odioso bat erakusteko.\nTheophilek jarraitzen du: Ez dakit nola eskertu.\nA.k: Ez eduki horren ardurarik. Txao.\nAdelak buelta ematerakoan katua takoiez zapaldu eta batetik bestera zulatuko du (nahi gabe, itxuraz). katuaren ohiu mortala.\nEszenak pertsonaien ahotsik gabe jarraituko du eta irratigile baten ahotsa hasiko da: "Theophil Eshley margolari ospetsua Parnasotik gero eta hurbilago. Lan berri bakoitza aurrekoaren hobekuntza da eta guztiak ere exito ikaragarriak. "Tximuak mesaganotxe mihatzen" kuoadroaren bidez jendea bereganatu bazuen, "Auzoko andreak tirokatu nin duenean" izeneko lanaren ondoren kritika ortodoxoena ere bere alde jarri behar izan zen.